આંતરાષ્ટ્રીય મુદ્રા કોષ ( IMF ) નું કહેવું છે કે 2017,2018 સુધી ભારતના વિકાસ દરમાં તેજી આવશે . સાથે જ તેણે એવી પણ આશા વ્યક્ત કરી છે કે ચીનની તુલનામાં ભારતની ઇકોનોમી આવનારા બે વર્ષમાં આગળ થઇ જશે . આઇએમએફના આ રિપોર્ટ મુજબ અનુમાન લગાવવામાં આવ્યું છે કે 2017 અને 2018માં ચીનનો વિકાસ દર ક્રમશ 6.7 ટકા અને 6.8 ટકા રહેશે . જેની સામે 2018માં ભારતની અર્થવ્યવસ્થા 7.7 ટકાના દરથી વિકાસ કરશે તેવી સંભાવના છે . ત્યાં જ 2017માં પણ ભારતનો વિકાસ દર 7.4 રહેશે તેવું લાગી રહ્યું છે . જો આવું થયું તો 2018 સુધીમાં ભારત ચીનને અર્થવ્યવસ્થાની દ્રષ્ટ્રીએ પાછળ છોડી દેશે . નોટબંધી થયું નુક્શાન આઇએમએફની રિપોર્ટ મુજબ નોટબંધીના કારણે આર્થિક ગતિવિધિયો ધીમી થઇ ગઇ હતી પણ ત્યાં જ બીજી તરફ સરકાર દ્વારા વધુ ઘન ખર્ચ કરવાના આંકડામાં પરિવર્તન આવવાને કારણે 2016 કરતા ભારતનો વિકાસ દર 7.1 ટકા વધુ રહેશે આ વર્ષમાં તેમ મનાઇ રહ્યું છે . ઉલ્લેખનીય છે કે જ્યાં ભારત અને ચીન વચ્ચે સ્થિતી તંગ બની છે ત્યાં જ બન્ને દેશોના કેટલાક જાણકારોનું તેમ પણ માનવું છે કે પ્રત્યક્ષ કે પરોક્ષ રીતના કોઇ પણ યુદ્ધમાં પડવું બન્ને દેશોની આર્થિક સ્થિતિને મોટું નુક્શાન પહોંચાડી શકે છે .